سائنس اور ٹیکنالوجی کی وزارت
مورخہ 24 اپریل کو ملک گیر ‘‘پنچایت راج دیوس’’ تقریبات میں شرکت کے لئے وزیراعظم کے جموں کے دورے سے قبل ہی، جموں وکشمیر کے سانبا ضلع کی پلّی پنچایت میں سولر پلانٹ ،ریکارڈ وقت میں مکمل کرلیا گیا ہے
مرکزی وزیر ڈاکٹر جتیندر سنگھ نے پلّی پنچایت میں سولر پلانٹ اور نمائش میں شامل کئے جانے والے دیگر موضوعات کا معائنہ کیا
مورخہ 24 اپریل کو ‘‘پنچایت راج دیوس’’ کے موقع پر وزیراعظم نریندر مودی کے دورے سے قبل ہی ، جموں وکشمیر کے سانبا ضلع میں پلّی پنچایت میں 500 کلو واٹ کا شمسی پلانٹ ایک ریکارڈ وقت میں پورا کرلیا گیا ہے اور کام کرنے کے لئے بھی تیار ہے۔
یہ بات سائنس اور ٹیکنالوجی کے مرکزی وزیر مملکت  ، اراضی سائنسز کے وزیر مملکت ، پی ایم او ، پرسنل عوامی شکایات، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے آج سانبا میں کہی، جنہوں نے اس نو تنصیب شدہ شمسی پلانٹ کا معائنہ اور اس کی آزمائشی کارکردگی کا معائنہ کرنے کے لئے جائے وقوع کا دورہ کیا۔ انہوں نے اس شمسی پلانٹ کے فعال ہونے کے ساتھ ہی تقریبا 340 مکانوں پر مشتمل گاؤں کاربن سے آزاد ہو جائے گا۔
وزیر موصوف کے ساتھ رکن پارلیمان جگل کشور شرما اور سائنس اور ٹیکنالوجی کی مرکزی وزارت کے تحت سرکاری شعبے کی کمپنی سینٹرل الیکٹرانکس لمیٹڈ کے سی ایم ڈی چیتن پرکاش جین شامل تھے، جنہوں نے وزیراعظم کے دورے کے موقع پر قلیل نوٹس پر اس شمسی پلانٹ کی تنصیب کی ذمہ داری لی۔ سائنس اور ٹیکنالوجی کی مرکزی وزارت سے تقریبا ایک درجن سینئر سائنس دانوں اور سینئر عہدیداروں کی ایک ٹیم بھی، وزیرموصوف کے دورے کے دوران جائے وقوع پر موجود تھے۔
ڈاکٹر جتیندر سنگھ کو جائے وقوع پر شمسی پلانٹ کی کامیاب آزمائشی کا ترجیحی مظاہرہ کیا گیا اور وزیر موصوف نے سینٹرل الیکٹرانکس لمیٹڈ اور سائنس و ٹیکنالوجی کے مرکزی وزارت کے سینئر سائنس دانوں اور سینئر عہدیداروں کی اس پروجیکٹ کو ایک ریکارڈ ٹائم میں تنصیب کرنے اور اسے مکمل طور پر فعال بنانے کے لئے ستائش کی۔
ڈاکٹر جتیندر سنگھ نے مزید کہا کہ 500 کلو واٹ کا یہ شمسی پلانٹ 6408 اسکوائر میٹر کے مجموعی رقبے پر نصب کیا گیا ہے اور اسے 20 دن کے ریکارڈ ٹائم میں مکمل کیا گیا ہے جو کہ پنچایت میں 340 مکانات کو صاف بجلی اور روشنی فراہم کرے گا۔ انہوں نے بتایا کہ 2.75 کروڑ روپے کے اس پروجیکٹ کو پورا کرنے کے لئے 25 اراکین کی ایک ٹیم دن رات کام کر رہی تھی۔ انہوں نے کہا کہ اس میں پیدا کی جانے والی بجلی کو مقامی گرڈ پاور اسٹیشن کے ذریعہ گاؤں میں تقسیم کیا جائے گا، جس کی روزانہ کی ضرورت تقریبا 2000 یونٹ کی ہے۔
یہاں واضح کرنا ضروری ہے کہ مرکزی وزراء ڈاکٹر جتیندر سنگھ اور جناب گری راج سنگھ کے درمیان نئی دہلی میں بہت سی میٹنگیں منعقد ہوئی ہیں، جن کا مقصد مہینے کے نصف آخر میں وزیراعظم نریندر مودی کے جموں کے دورے کے لئے نمائش کے موضوعات کو سلسلے وار ترتیب دینا تھا۔ ڈاکٹر جتیندر سنگھ نے کہا کہ شرکت کرنےو الے حکومت ہند کی مختلف وزارتوں اور محکموں کے سینئر عہدیداران نے ان میٹنگوں میں حصہ لیا ، جن میں دیہی ترقی ، پنچایت راج اور سائنس و ٹیکنالوجی کے 6 سائنس کے محکمے ، سائنسی اور صنعتی تحقیق کی کونسل، حیاتیاتی ٹیکنالوجی، خلاء ، ایٹمی توانائی، اور اراضی سائنسز شامل ہیں۔
واضح رہے کہ وزیراعظم کے دورے کے نمائش کے مقام پر تقریبا 20 اسٹالز ، سائنس و ٹیکنالوجی کی مرکزی وزارت کے مختلف محکموں اور وینگس کے ذریعہ قائم کئے جارہے ہیں، جو دیہی علاقوں اور کاشتکاری کے لئے مفید جدید ترین ٹیکنالوجیوں اور اختراعات کی نمائش کریں گے۔
ڈاکٹر جتیندر سنگھ نے بتایا کہ شناخت شدہ کچھ موضوعات میں غریبی اور بہتر گاؤں کا ذریعہ معاش ہے، صحت مند گاؤں، بچہ دوست گاؤں ، خود کفیل گاؤں، صاف اور سبز گاؤں، میں خود کفیل بنیادی ڈھانچہ شامل ہیں۔ دیہی آبادی کے گھرانوں کی آمدنی کو بہتر بنانے میں انقلابی تبدیلی لانے کے لئے سائنس کی وزارتو ں کے مختلف محکموں کے ذریعہ ترقیاتی کام نافذ کئے جائیں گے۔
ڈاکٹر جتیندر سنگھ نے کہا کہ اسٹالز میں، زراعت کے شعبے میں بہترین عوامل کا مظاہرہ کیا جائے گا، چاہے وہ ڈی بی ٹی کی بائیو- ٹیک کسان اسکیم ہو، کسانوں کی بہبود کے لئے ڈرون فارمنگ کی سہولت، مرکز کے اور مرکز کے زیر انتظام علاقوں کی سرکاروں کے اختراعی اقدامات کے ذریعہ فراہم کی جائے گی۔ انہوں نے کہا کہ آروما مشن اور پرپل ریولوشن فلور کلچر مشن، بانس کے جدید استعمال، گندے پانی کا انتظامیہ کی نمائش کے اسٹالز بھی قائم کئے جائیں گے ۔ موصوف نے کہا کہ اسی طرح دیہی ترقی اور پنچایت راج کے موضوعات کے ساتھ سائنس و ٹیکنالوجی کے انضمام کی نمائش کرنے والے اسٹالز بھی عام آدمی کے فائدے کے لئے بنائے جائیں گے۔ انہوں نے مزید کہا کہ اس موقع پر روایتی اسٹالز کے بجائے ، ایسی جدید ترین ٹیکنالوجی کی نمائش کرنے کی کوششیں کی جارہی ہیں، جو کسانوں کی آمدنی اور پنچایت راج کی حامل خصوصیات کے ساتھ سائنس پر مبنی مظاہروں کو اضافی اقدار فراہم کرسکیں۔
جموں میں پنچایت پلّی کو اس سال پنچایت راج دیوس تقریب کے لئے منتخب کیا گیا ہے اور جدید ترین اختراعات کی نمائش کرنے والی ایک نمائس منعقد کی جائے گی تاکہ کسانوں، سرپنچوں اور گاؤں کے سربراہوں کو اپنی آمدنی اور اپنی پیداوار میں اضافہ کرنے کے قابل بنایا جاسکے، جن اہم اختراعات کو نمائش کے لئے رکھا جائے گا، ان میں دیہی ترقی اور کسانوں کے لئے جغرافیائی مکانی ٹیکنالوجی، پانچ دن کی موسم کی پیش گوئی کے لئے کسانوں کے ذریعہ استعمال کرنے کا بھی ایپس، خوشبو دار پیڑ پودوں کی کاشت، جو جامنی انقلاب کے طور پر معروف ہے، کسانوں کی آمدنی میں اضافہ کرنے کی غرض سے اسی زمین میں سیب کی پیدا وار میں اضافہ کرنے کے لئے حیاتیاتی ٹیکنالوجی کی اختراع، جراثیم کش ادویہ کے چھڑکاؤ اور فضلہ سے کار آمد اشیاء بنانے کے لئے ڈرون کا استعمال، ایٹمی تابکاری کے ذریعہ پھلوں کی شیلف زندگی میں اضافہ کرنا وغیرہ شامل ہے۔
پنچایت راج کے قومی دن کے موقع پر وزیراعظم، جموں وکشمیر کے پنچایت راج اداروں  کے 30 ہزار سے زیادہ اراکان کے ایک اجتماع سے خطاب کریں گے، جب ملک بھر سے پی آر آئیز کو ، وزیراعظم کے خطاب کے لئے ورچوئل طور پر کنکٹ کیا جائے گا۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4462
(Visitor Counter : 99